Salma d tarqiqant n tfekka, s teksiwin-ines timellalin tilewwɣanin tettban-d amzun d tafat n waggur tkecm-d si ṭṭaq , tikli-ines d tikli n tsekkurt, taɣuct-is d tarqiqant temleḥ, tɣellid seg tcenfirin-is tizeggaɣin i yeggan am ujiḥbuḍ am tmiqwa n nnda ma deɣli ɣef tԑeṣṣabin n tjeǧǧigin ma d-iɛeddi ubeḥri... Udem-is d anwa i izemren ad yeglem udem n Salma Karama? D acu-ten imeslayen s wayes i nezmer ad neglem udem yerfan i iɣummen, d acu kan ur iɣumm ara s usbur? D acu i d tutlayt swayes nezmer ad nahder ɣef sser n wudem-is anda yal dqiqa ad d-nini yiwet seg tuffirin n yimman.